b"\n_START_ARTICLE_\nTrompa d'aigua\n_START_SECTION_\nFuncionament\n_START_PARAGRAPH_\nLes trompes d'aigua s\xc3\xb3n dispositius molt senzills._NEWLINE_L'aigua agafada en una petita resclosa, baixa per un tub fins a la cambra de separaci\xc3\xb3. All\xc3\xad es recull l'aire comprimit i l'aigua utilitzada_NEWLINE_L'aigua que baixa pel tub passa per una constricci\xc3\xb3. Aquesta constricci\xc3\xb3 o escanyament provoca una baixa pressi\xc3\xb3 relativa (efecte Venturi) que fa que l'aigua xucli aire exterior. Aquest aire forma bombolles que es barregen amb l'aigua que baixa pel tub._NEWLINE_Com m\xc3\xa9s baixa l'aigua amb les bombolles m\xc3\xa9s agumenta la pressi\xc3\xb3 de la columna d'aigua en l'interior del tub._NEWLINE_A la cambra de separaci\xc3\xb3 (caixa dels vents) l'aire comprimit de les bombolles es recull en una canonada de sortida per a ser utilitzat. En una farga, aquest aire va cap a la tovera."